Í þessari ferð höldum við á vit ævintýranna í Salzburgerlandi í Austurríki þar sem fegurð fјallanna umlykur okkur . Ferðin hefst í München en ekið verður til fjallaþorpsins Filzmoos sem verður okkar samastaður í ferðinni . Farið verður í hrífandi dagsferðir , m.a. til Dachstein og með kláfi upp á Dachstein jökulinn , þar sem við skoðum íshelli , lítum ótrúlegar höggmyndir og njótum þaðan stórkostlegs útsýnis . Við heimsækjum tónlistarborgina Salzburg sem er ein af perlum Austurríkis . Ólýsanleg náttúrufegurð tekur á móti okkur í Hallstatt við Hallstättersee sem er með fallegustu stöðum Salzkammergut en bærinn og einstakt landslagið umhverfis hann eru varðveitt á heimsminjaskrá UNESCO . Nú er mikil hátíð í Filzmoos , kúasmölun , bændamarkaður , Tírólatónlist , bjór , matur , dans og söngur og auðvitað tökum við þátt í hátíðinni . Við gefum okkur líka tíma til að slaka á og njóta lífsins í Filzmoos . Ekið verður yfir Postalm næststærstu hásléttu Evrópu og komið niður að vatninu Wolfgangsee sem er eitt þekktasta stöðuvatnið í Salzkammergut héraði , rómað fyrir fegurð . Við það stendur bærinn Wolfgangsee en þaðan verður farið í siglingu yfir til bæjarins St. Gilgen . Brottför frá Keflavík kl. 7:20 . Mæting í Leifsstöð um 2,5 klst. fyrir brottför . Lending í München kl. 13:05 að staðartíma . 19. september | Hallstatt við vatnið Hallstättersee Að morgunverði loknum heimsækjum við saltnámurnar í Hallstatt og njótum þess að skoða og kynnast þessum draumfagra bæ en landsvæðið umhverfis hann var skráð á heimsminjaskrá UNESCO árið 1996 . Þetta er yndislegur bær sem gaman er að rölta um . Við lítum inn í kaþólsku kirkjuna og kapelluna sem eru upp á hæðinni en kirkjan geymir mjög merkileg , útskorin altari frá 16. öld . Hér verður gefinn tími til að njóta þessa dásamlega staðar og þegar við höfum skoðað nægju okkar verður ekið til baka á hótelið . Okkar bíður spennandi dagur þegar farið verður upp á Dachsteinfjöllin sem er mest sótti ferðamannastaðurinn í Steiermark , enda á heimsminjaskrá UNESCO . Dachsteiner kláfurinn ferjar okkur upp í 2.700 m hæð , þaðan sem fjallasýnin er mögnuð . 21. september | Kúasmölunarhátíð í Filzmoos Það stendur mikið til hjá bæjarbúum í dag í Filzmoos , því nú er komið að sjálfri kúasmöluninni . Bændur reka kýr sínar til byggða eftir dvöl í seljum í fjöllunum en hefð er fyrir því að skreyta kýrnar og er gjöfulasta kýrin mest skreytt . Um hádegisbil koma kýrnar niður prýddar blómum og mikil hátíðarhöld eru í bænum . Á hátíðinni er fjölbreyttur markaður með afurðum frá bændum , handverki og Tírólatónlist að hætti heimamanna en þessu fylgir svo matur , bjór , söngur og dans sem stendur yfir langt fram á kvöld . Í dag ætlum við að heimsækja hina undurfögru borg Salzburg en borgin sem er þekktust sem fæðingarborg Mozarts er þekkt fyrir hrífandi byggingar í barokkstíl . Síðdegis gefst hverjum og einum tími til að kanna mannlíf borgarinnar á eigin vegum . 23. september | Frídagur í Filzmoos Ekin verður hrífandi útsýnisleið yfir Postalm næststærstu hásléttu Evrópu . Bændur koma hér upp með búfé sitt yfir sumartímann og þá eru hér yfir 2.500 hestar , naut , kýr og kindur á afrétt . 24. september | Frídagur í Filzmoos & uppskeruhátíð í Oberhofalm Þennan kyrrláta dag er tilvalið að slaka á í Filzmoos og kanna umhverfið í þessum litla bæ . Einnig er hægt að fara á uppskeruhátíð bænda í Oberhofalm þar sem finna má til dæmis handverk bændanna , hressandi Tírólatónlist og matseðla með m.a. lamba - og dádýrakjöti . 25. september | Kveðjustund & heimferð Nú er komið að því að kveðja þennan undurfagra stað eftir ljúfa daga . Ekið verður til München en brottför þaðan er kl. 14:05 og lending í Keflavík kl. 16:00 að staðartíma . Í seinni tíð hefur hann þurft að kúvenda i þeirri afstöðu því hans aðaláhugamál í dag eru fjallgöngur , innanlands sem utan .